Մեկ այլ հարցաքննության ժամանակ նույն քննիչը ծխախոտ է հանգցրել Աճառյանի ճակատին և այնքան ծեծել, որ ուժասպառ ու հուսահատված ծերունազարդ գիտնականը,երկու անգամ ընկնելով աստիճանների վրա, հազիվ է հասել իր խցի դռանը: Իսկ երբ քիչ հետո Աճառյանը տեսնում է բանտախուց շպրտված, ատամները փշրված Տաճատ Խաչվանքյանին,որոշում է լսել Գյուլիքեվխյանի խորհուրդը՝ ինչ թուղթ էլ ներկայացնեն, ստորագրիր, միևնույն է, նրանք ինչ ուզեն,այն էլ կանեն, մեղք ես: Դրանից հետո է Աճառյանը զրպարտում ինքն իրեն: